CELEX: 32015R1739
Language: hr
Date: 2015-09-28 00:00:00
Title: Uredba Komisije (EU) 2015/1739 оd 28. rujna 2015. o izmjeni Priloga II. Uredbi (EZ) br. 1333/2008 Europskog parlamenta i Vijeća i Priloga Uredbi Komisije (EU) br. 231/2012 u pogledu uporabe željezova tartarata kao tvari protiv zgušnjavanja u soli i njezinim zamjenama (Tekst značajan za EGP)

30.9.2015   
            
            
               HR
            
            
               Službeni list Europske unije
            
            
               L 253/3
            
         UREDBA KOMISIJE (EU) 2015/1739
   оd 28. rujna 2015.
   o izmjeni Priloga II. Uredbi (EZ) br. 1333/2008 Europskog parlamenta i Vijeća i Priloga Uredbi Komisije (EU) br. 231/2012 u pogledu uporabe željezova tartarata kao tvari protiv zgušnjavanja u soli i njezinim zamjenama
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3. i članak 14.,
   uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
   budući da:
   
               (1)
            
            
               U Prilogu II. Uredbi (EZ) br. 1333/2008 utvrđeni su popis prehrambenih aditiva Unije odobrenih za uporabu u hrani i uvjeti njihove uporabe.
            
         
               (2)
            
            
               Uredbom Komisije (EU) br. 231/2012 (3) utvrđuju se specifikacije prehrambenih aditiva navedenih u prilozima II. i III. Uredbi (EZ) br. 1333/2008.
            
         
               (3)
            
            
               Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na poticaj Komisije ili na temelju zahtjeva.
            
         
               (4)
            
            
               Dana 18. siječnja 2012. podnesen je zahtjev za odobrenje uporabe željezova tartarata kao tvari protiv zgušnjavanja u soli i njezinim zamjenama. Zahtjev je stavljen na raspolaganje državama članicama u skladu s člankom 4. Uredbe (EZ) br. 1331/2008.
            
         
               (5)
            
            
               Europska agencija za sigurnost hrane ocijenila je sigurnost željezova tartarata, koji je produkt kompleksiranja natrijeva tartarata i željezo (III) klorida, kao prehrambenog aditiva i zaključila u svojem mišljenju (4) od 9. prosinca 2014., uzimajući u obzir toksikološke podatke i oprezne pretpostavke uključene u ocjenu izloženosti, da njegova uporaba kao tvari protiv zgušnjavanja u soli i njezinim zamjenama na razini predložene uporabe ne predstavlja sigurnosni rizik.
            
         
               (6)
            
            
               Dodavanje tvari protiv zgušnjavanja soli i njezinim zamjenama smatra se potrebnim kako bi se poboljšale karakteristike protoka i izbjeglo stvaranje skrućenih aglomerata pri izlaganju vlazi i tijekom skladištenja. Uporaba željezova tartarata može poslužiti kao alternativa drugim trenutačno odobrenim aditivima kao što su ferocijanidi (E 535 – 538) i silicijev dioksid – silikati (E 551 – 553). Iz tog je razloga prikladno odobriti uporabu željezova tartarata kao tvari protiv zgušnjavanja u soli i njezinim zamjenama i dodijeliti tom aditivu E broj E 534.
            
         
               (7)
            
            
               Specifikacije za željezov tartarat (E 534) potrebno je uvrstiti u Uredbu (EU) br. 231/2012 kada se ta tvar prvi put uvrsti na popis prehrambenih aditiva Unije u Prilogu II. Uredbi (EZ) br. 1333/2008.
            
         
               (8)
            
            
               Stoga bi uredbe (EZ) br. 1333/2008 i (EU) br. 231/2012 trebalo na odgovarajući način izmijeniti.
            
         
               (9)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 1333/2008 mijenja se u skladu s Prilogom I. ovoj Uredbi.
   Članak 2.
   Prilog Uredbi (EU) br. 231/2012 mijenja se u skladu s Prilogom II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. rujna 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 354, 31.12.2008., str. 16.
   
   
      (2)  SL L 354, 31.12.2008., str. 1.
   
   
      (3)  Uredba Komisije (EU) br. 231/2012 od 9. ožujka 2012. o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća (SL L 83, 22.3.2012., str. 1.).
   
      (4)  EFSA Journal (2015.); 13(1):3980
   
      PRILOG I.
      Prilog II. Uredbi (EZ) br. 1333/2008 mijenja se kako slijedi:
      
                  1.
               
               
                  U dijelu B, točki 3. „Aditivi, osim bojila i sladila”, nakon unosa za prehrambeni aditiv E 530, umeće se sljedeći novi unos:
                  
                              „E 534
                           
                           
                              Željezov tartarat”
                           
                        
            
                  2.
               
               
                  U dijelu E mijenja se kako slijedi:
                  
                              (a)
                           
                           
                              u kategoriji 12.1.1. „Sol”:
                              
                                          i.
                                       
                                       
                                          sljedeći novi unos umeće se nakon unosa za prehrambeni aditiv E 530:
                                          
                                                       
                                                   
                                                   
                                                      „E 534
                                                   
                                                   
                                                      Željezov tartarat
                                                   
                                                   
                                                      110
                                                   
                                                   
                                                      (92)”
                                                   
                                                   
                                                       
                                                   
                                                
                                    
                                          ii.
                                       
                                       
                                          dodaje se sljedeća bilješka:
                                          
                                                       
                                                   
                                                   
                                                       
                                                   
                                                   
                                                      „(92): Izraženo na suhoj tvari”
                                                   
                                                
                                    
                        
                              (b)
                           
                           
                              u kategoriji 12.1.2. „Zamjene za sol”:
                              
                                          i.
                                       
                                       
                                          sljedeći novi unos umeće se nakon unosa za prehrambeni aditiv E 338 – 452:
                                          
                                                       
                                                   
                                                   
                                                      „E 534
                                                   
                                                   
                                                      Željezov tartarat
                                                   
                                                   
                                                      110
                                                   
                                                   
                                                      (92)”
                                                   
                                                   
                                                       
                                                   
                                                
                                    
                                          ii.
                                       
                                       
                                          dodaje se sljedeća bilješka:
                                          
                                                       
                                                   
                                                   
                                                       
                                                   
                                                   
                                                      „(92): Izraženo na suhoj tvari”
                                                   
                                                
                                    
                        
            
   
      PRILOG II.
      U Prilogu Uredbi (EU) br. 231/2012 umeće se sljedeći novi unos nakon unosa za prehrambeni aditiv E 530:
      
         
                     
                        „E 534 ŽELJEZOV TARTARAT
                     
                  
               
                     
                        Sinonimi
                     
                  
                  
                     Željezov mezo-tartarat; produkt kompleksiranja natrijeva tartarata i željezo(III) klorida
                  
               
                     
                        Definicija
                     
                  
                  
                     Željezov tartarat proizveden je izomerizacijom L-tartarata do uravnotežene smjese D-, L- i mezo-tartarata nakon čega slijedi dodavanje željezo(III) klorida.
                  
               
                     CAS broj
                  
                  
                     1280193-05-9
                  
               
                     Kemijsko ime
                  
                  
                     Željezo(III) produkt kompleksiranja D(+)-, L(-)- i mezo-2,3-dihidroksibutanske kiseline
                  
               
                     Kemijska formula
                  
                  
                     Fe(OH)2 C4H4O6Na
                  
               
                     Molekulska masa
                  
                  
                     261,93
                  
               
                     
                        Analiza
                     
                  
               
                     Mezo-tartarat
                  
                  
                     > 28 %, izražen kao anion na suhoj osnovi
                  
               
                     D(-)- i L(+)-tartarat
                  
                  
                     > 10 %, izražen kao anion na suhoj osnovi
                  
               
                     Željezo(III)
                  
                  
                     > 8 %, izražen kao anion na suhoj osnovi
                  
               
                     
                        Opis
                     
                  
                  
                     Tamnozelena vodena otopina koja se obično sastoji od oko 35 % masenog udjela produkata kompleksiranja
                  
               
                     
                        Identifikacija
                     
                  
                  
                     Lako topljiv u vodi
                  
               
                      
                  
                  
                     Pozitivni testovi na tartarat i željezo
                  
               
                      
                  
                  
                     pH tridesetipetpostotne vodene otopine produkata kompleksiranja između 3,5 i 3,9
                  
               
                     
                        Čistoća
                     
                  
               
                     Kloridi
                  
                  
                     Najviše 25 %
                  
               
                     Natrij
                  
                  
                     Najviše 23 %
                  
               
                     Arsen
                  
                  
                     Najviše 3 mg/kg
                  
               
                     Olovo
                  
                  
                     Najviše 2 mg/kg
                  
               
                     Živa
                  
                  
                     Najviše 1 mg/kg
                  
               
                     Oksalat
                  
                  
                     Najviše 1,5 % izraženo kao oksalat na suhoj osnovi”